(เสียงเดินเบส)
- การมองหาผู้สนับสนุนในฐานะสตรีมเมอร์
สุดท้ายแล้วกลายเป็น
สิ่งที่แพร่หลายโดยเฉพาะเมื่อคุณเติบโต
แต่ในตอนที่คุณเริ่มต้นเลย
มีสิ่งที่คุณควรจำให้ขึ้นใจ
ในฐานะวิธีการสร้างรายได้
- ผมเริ่มจับมือกับสองแบรนด์
ส่วนใหญ่แล้วผมเป็นฝ่ายติดต่อไป
หนึ่งในนั้นคือ Monster Energy
ตอนนั้นผมอายุ 15 และพวกเขาก็ปฏิเสธ
แล้วผมก็ติดต่อไปอีก พวกเขาก็ตอบรับ
คุณทำเรื่องนี้ได้หลายวิธี
การสร้างเครือข่ายเป็นสิ่งสำคัญ
ในทุกแง่มุมของชีวิตคุณ
ไม่ว่าจะไปชุมนุมหรือไม่ นั่นไม่ใช่
หนทางเดียวในการสร้างเครือข่าย
การเจอหน้ากันนั้นย่อมดีกว่า
ดังนั้น ถ้าคุณอยู่ในงาน TwitchCon มีนามบัตรในมือ
และพบกับผู้คน ก็อย่ากลัวที่จะพูดคุยกัน
ซึ่งคุณจะสร้างทางออนไลน์ก็ได้
ทำใน Twitter ก็ได้
ถ้าคุณเห็นบริษัทซึ่งเป็นตัวแทนของบางสิ่ง
ที่คุณต้องการโฆษณา
อย่ากลัวที่จะถามพวกเขา
ว่าต้องการจะติดต่อ เพื่อทำงานด้วยกันมั้ย
มีนักประชาสัมพันธ์
อยู่ที่อีกฟากหนึ่งของจอคอมฯ เสมอ
และแค่พวกเขาจำชื่อคุณได้
ก็ถือเป็นก้าวที่ใหญ่มากแล้ว
- วิธีที่ดีในการเปิดโอกาส
รับใครก็ตามที่อยาก เข้ามาเป็นผู้สนับสนุนก็คือ
คุณควรจะมีข้อมูล สำหรับการติดต่อทางธุรกิจ
ที่ด้านล่าง ใต้สตรีม ในโปรไฟล์
ในโซเชียลมีเดียต่างๆ
เช่น Twitter หรืออย่างอื่น
ควรมีอีเมลธุรกิจที่ผู้พัฒนา
หรือผู้จัด หรือใครที่มีหน้าที่ในการ
จัดการเรื่องข้อเสนอและการสนับสนุนต่างๆ
สามารถติดต่อคุณได้ เพื่อดูว่าคุณสนใจหรือไม่
มีแบรนด์มากมาย
ที่ต้องการจำนวนที่แน่ชัด
ของผู้ชมที่เกิดขึ้นพร้อมกัน
หรือจำนวนผู้ติดตาม
เพื่อใช้พิจารณาในการทำงานร่วมกับคุณ
ในฐานะตัวแทนแบรนด์ที่ดี
แต่ฉันคิดว่าส่วนใหญ่แล้ว ขึ้นอยู่กับมุมมองของคุณด้วย
ถ้าคุณขายตัวเองให้บริษัทต่างๆ ได้
ว่าเหตุใดสตรีมและชุมชน ของคุณถึงสำคัญพอ
ให้แบรนด์ของพวกเขา อยากมาทำงานด้วย
นั่นคือพรสวรรค์ในตัวเอง
และฉันคิดว่า ก่อนจะติดต่อบริษัทใดๆ
คุณต้องรู้จักคุณค่าของตัวเองว่าคุณ
ให้อะไรกับบริษัทเหล่านั้นได้
- ช่องของผมเติบโตสู่ขนาดที่
สามารถเริ่มต้นร่วมมือกับแบรนด์ต่างๆ ได้
อย่างค่อนข้างทันทีทันใด เพราะผมมี
แบรนด์จาก Youtube มาก่อนแล้ว
ผมขอแนะนำเป็นอย่างยิ่งให้คุณรอจนมี
จำนวนผู้ชมที่เกิดขึ้นพร้อมกันเฉลี่ย ประมาณ 100 คนหรือมากกว่านั้น
แล้วค่อยติดต่อใครก็ตามที่จะ
สนับสนุนแบบรายเดือนหรือในรูปแบบอื่นๆ
เพราะโดยปรกติแล้วผลประโยชน์ ต่อแต่ละกลุ่มนั้นไม่ได้มากมายนัก
คุณจะทำเงิน
ได้ไม่มากพอที่จะทำให้ การสนับสนุนนั้นคุ้มค่า
กับเรี่ยวแรงที่คุณจะใส่ลงไป
และในขณะเดียวกัน ทางบริษัท
ก็อาจจะได้รับความประทับใจที่ไม่ดีไป
- มีเครื่องมือมากมายให้คุณใช้ได้
ในแดชบอร์ดของ Twitch ที่จะช่วยให้คุณ
ดูการวิเคราะห์ ดูข้อมูลตัวเอง
ดูผู้ชม ผู้ชมที่เกิดขึ้นพร้อมกัน
และแน่นอน สมาชิกของคุณ การว่าจ้าง อะไรแบบนั้น
ในแดชบอร์ดมีเครื่องมือ มากมายให้คุณค้นหา
และหาอันที่สามารถเอามาใช้กับผู้คน
ที่อาจจะถามหาอะไรพวกนี้ได้
- คุณควรรู้อัตราการเติบโตของตนเอง
วางแผนเป้าหมายของการเติบโต
เพราะถ้าคุณโตไวมาก
แล้วไปดีลกับแบรนด์ตอนมี ผู้ชมพร้อมกัน 100 คน
และพออาทิตย์ต่อไปคุณมี 200 คน
พอเดือนต่อไปคุณมี 500 คน
นั่นแปลว่าคุณเพิ่งเสียเงินจำนวน มหาศาลไปเพราะไม่อดทนรอ
จงใช้เวลา ศึกษาหาข้อมูล
และให้แน่ใจว่า คุณกำลังร่วมมือกับบริษัท
ที่ตัวเองต้องการจะทำงานด้วยจริงๆ
- มันสำคัญมากที่คุณ จะต้องช่างสรรหา ต้องจุกจิก
ต้องบริหาร และช่างคัดช่างเลือก
กับข้อเสนอที่คุณตอบรับ
เพื่อให้แน่ใจว่าจะไม่มา ทำให้ชื่อเสียงและแบรนด์ของคุณ
เสื่อมเสีย
ดูให้แน่ใจว่ามันเกี่ยวข้อง
ว่านี่เป็นเกมที่ตัวฉันสนใจ
หรือผู้ชมของฉันสนใจ ผมว่า
มันจะช่วยสร้างเนื้อหาที่น่าสนใจ
ไม่ต้องสงสัยเลยว่า การเปิดเผยความสัมพันธ์กับแบรนด์
เป็นเรื่องที่สำคัญ
คุณไม่ควรจะต้องรู้สึกอับอาย
กับการเปิดเผยโอกาส ในการมีผู้สนับสนุน
แต่ถ้าคุณยังอาย ยังรู้สึกแปลกๆ ที่ต้องทำ
ก็อย่าเพิ่งคว้าโอกาสนั้น
จงโฆษณาเฉพาะแบรนด์หรือบริษัท
ที่ตัวคุณเต็มใจจะกล่าวสนับสนุน
ทำให้ถ้อยคำของคุณมีคุณค่า
- จงมองข้ามเรื่องเงินไป
แล้วคิด ว่าผลิตภัณฑ์นี้ ดีต่อผู้ชมของฉันไหม?
ผู้ชมของฉันจะชอบไหม นี่เป็นผลิตภัณฑ์ที่ดีหรือไม่?
มีบริษัทมากมายที่
เพิ่งเริ่มต้นในพื้นที่ของเกม
และจงแน่ใจว่าคุณรู้จักผลิตภัณฑ์
ที่คุณกำลังจะโฆษณา
ก่อนจะเริ่มโฆษณามันแก่ผู้ชม
ซึ่งเป็นผู้ที่อาจจะเสียเงินซื้อมันมาใช้
เพราะคำแนะนำของคุณ